РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/18-21

2. фебруар 2021. године

Б е о г р а д

**З А П И С Н И К**

**17. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 28. ЈАНУАРА 2021. ГОДИНЕ**

Седница је почела у 12.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Вук Мирчетић, Оља Петровић, Угљеша Мрдић, Ђуро Перић, Тома Фила, Јован Палалић, Илија Матејић и Балинт Пастор.

Седници су присуствовали Мина Китановић, заменик члана Одбора Жељка Томића, Марко Младеновић, заменик члана Одбора Виолете Оцокољић и Весна Ранковић, заменик члана Одбора Луке Кебаре.

Седници нису присуствовали чланови Одбора Марија Јевђић, Миленко Јованов, Дубравка Краљ, Невена Веиновић и Милена Поповић нити њихови заменици.

На предлог председника, Одбор је једногласно (12 гласова за) усвојио следећи

**Д н е в н и р е д:**

- Усвајање записника 13,14,15. и 16. седнице Одбора;

1. Разматрање Предлога за доношење аутентичног тумачења члана 64. став 1. Закона о високом образовању („Службени гласник РС“, број 88/17, 73/18, 27/18-др. закон. 67/19 и 6/20-др закон), који је поднео народни посланик Владимир Орлић;

2. Разматрање Предлога за доношење аутентичног тумачења члана 2. став 1. тачке 3. Закона о спречавању корупције („Службени гласник РС“, број 35/19и 88/19), који је поднео народни посланик Александар Мартиновић.

Пре преласка на одлучивање о тачкама Дневног реда, Одбор је једногласно (12 гласова за) усвојио, без примедаба, записнике 13,14,15. и 16. седнице Одбора.

**Прва тачка дневног реда:** Разматрање Предлога за доношење аутентичног тумачења члана 64. став 1. Закона о високом образовању („Службени гласник РС“, број 88/17, 73/18, 27/18-др. закон. 67/19 и 6/20-др закон), који је поднео народни посланик Владимир Орлић

Одбор је размотрио Предлог за доношење аутентичног тумачења одредбе члана 64. став 1. Закона о високом образовању („Службени гласник РС“, број 88/17, 73/18, 27/18-др. закон. 67/19 и 6/20-др закон), који је поднео народни посланик Владимир Орлић.

Одбор је оценио да је Предлог за доношење аутентичног тумачења оправдан, припремио је Предлог аутентичног тумачења и одлучио да га достави Народној скупштини по редовном поступку.

Одбор је одлуку донео једногласно (12 гласова за).

За преставника Одбора на седници Народне скупштине одређен је председник Одбора.

Одбор је одлуку донео једногласно (12 гласова за).

**Друга тачка дневног реда:** Разматрање Предлога за доношење аутентичног тумачења члана 2. став 1. тачке 3. Закона о спречавању корупције („Службени гласник РС“, број 35/19и 88/19), који је поднео народни посланик Александар Мартиновић

Одбор је размотрио Предлог за доношење аутентичног тумачења одредбе 2. став 1. тачке 3. Закона о спречавању корупције („Службени гласник РС“, број 35/19и 88/19), који је поднео народни посланик Александар Мартиновић.

Одбор је оценио да је Предлог за доношење аутентичног тумачења оправдан, припремио је Предлог аутентичног тумачења и одлучио да га достави Народној скупштини по редовном поступку.

Одбор је одлуку донео једногласно (12 гласова за).

За преставника Одбора на седници Народне скупштине одређен је председник Одбора.

Одбор је одлуку донео једногласно (12 гласова за).

Седница је завршена у 12,10 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић